**Zmluva o dielo**

uzavretá podľa § 536 a nasl. *Zákona č. 513/1991 Zb. (Obchodného zákonníka) v znení neskorších predpisov*

 (ďalej len "zmluva")

**Čl. I**

**Zmluvné strany**

## 1.1 Objednávateľ: MD-MAX s. r. o.

# Sídlo: Robotnícka 4357, 017 01 Považská Bystrica

# V zastúpení: Pavel Domanický, konateľ

IČO: 46564667

DIČ: 2023436404

IČ DPH : SK2023436404

Bankové spojenie: SLSP, a.s.

IBAN, číslo účtu: SK 80 0900 0000 0050 2635 2808

Tel : +421 903 508 859

# Email : pdomanicky@demag.sk

(ďalej len „objednávateľ“)

1.2 Zhotoviteľ:

Sídlo:

Zastúpený:

IČO:

DIČ:

IČ DPH:

Bankové spojenie:

Číslo účtu:

# Tel.:

Email :

(ďalej len „zhotoviteľ“)

 Východiskovým podkladom na uzavretie tejto zmluvy o dielo (ďalej len „zmluva“) je ponuka zhotoviteľa predložená v procese obstarávania s názvom : „Znížene energetickej náročnosti MD-MAX s. r. o.“

**Čl. II**

**Predmet zmluvy**

* 1. Predmetom zmluvy je vykonanie stavebných prác a zhotovenie diele (ďalej aj „dielo“) podľa projektovej dokumentácie a v rozsahu výkazu výmer – názov stavby : „POVAŽSKÁ BYSTRICA – VÝROBNÁ HALA s.č. 2137 – OPRAVA STRECHY“ – autor : PROJART SPOL. S R.O. – PROJEKTOVÁ A INŽINIERSKA kancelária – Ing. Martina Mičiaková, Ing. Ján Lagiň a ostatnej dokumentácie týkajúca sa predmetu zmluvy.
	2. Dielo musí byť vyhotovené podľa platnej dokumentácie a pri dodržaní jej parametrov, platných noriem EU a SR, technologických postupov, všeobecne záväzných technických požiadaviek, platných právnych, prevádzkových a bezpečnostných predpisov, v súlade s rozhodnutiami dotknutých orgánov štátnej správy a samosprávy. Dielo musí byt vykonané tak, aby boli neboli vytvorené prekážky brániace úspešnému kolaudačnému konaniu.
	3. Podrobná špecifikácia predmetu zmluvy je v Prílohe č.1. a Prílohe č. 2.
	4. Pri preberacom konaní diela je zhotoviteľ povinný odovzdať objednávateľovi všetky dokumenty potrebné pre riadnu prevádzku diela a úspešné vykonanie kolaudačného konania.
	5. Predmet zmluvy bude považovaný za splnený po dodaní nasledujúcej dokumentácie zo strany zhotoviteľa:
		1. Dokumentácia skutočného vyhotovenia predmetu zmluvy po jeho realizácií v dvoch vyhotoveniach
		2. pasporty, záručné listy a návody na obsluhu v slovenskom jazyku,
		3. zápisnice a osvedčenia o vykonaných skúškach použitých materiálov,
		4. stavebné denníky,
		5. certifikáty, atesty,
		6. správy o vykonaných odborných skúškach a odborných prehliadkach a skúškach,
		7. doklady o nakladaní s odpadom

Nedodanie uvedenej dokumentácie zhotoviteľom je dôvodom neprevzatia predmetu zmluvy objednávateľom.

* 1. Objednávateľ sa zaväzuje prevziať od zhotoviteľa predmet zmluvy bez vád a nedorobkov a uhradiť cenu za jeho vykonanie v súlade čl. IV tejto zmluvy. Súčasťou plnenia je aj odovzdanie všetkých dokladov vzťahujúcich sa k predmetu zmluvy.

**Čl. III**

**Termín a miesto dodania**

* 1. Zmluvné strany sa dohodli, že lehota na dodanie predmetu zmluvy a jeho riadne odovzdanie objednávateľovi uplynie 180-tym kalendárnym dňom odo dňa vystavenia písomnej objednávky na dodanie predmetu zmluvy. Zhotoviteľ je povinný po obdržaní objednávky túto objednávateľovi obratom písomne potvrdiť. Vystavenie objednávky objednávateľom bude najneskôr 90 kalendárny deň od nadobudnutia platnosti a účinnosti tejto zmluvy.
	2. Zhotoviteľ sa zaväzuje, že predmet zmluvy v rozsahu článku II. tejto zmluvy zrealizuje v nasledovných termínoch:
* odovzdania a prevzatia staveniska - do 3 pracovných dní odo dňa doručenia písomnej objednávky zhotoviteľovi
* začatia stavebných prác - do 3 pracovných dní odo dňa odovzdania - prevzatia staveniska.

O odovzdaní staveniska bude vyhotovený písomný protokol, ktorý podpíšu oprávnení zástupcovia oboch zmluvných strán. Zhotoviteľ sa zaväzuje stavenisko prevziať, ak tomu nebudú brániť žiadne vážne prekážky, ktoré by znemožňovali začatie plnenia predmetu zmluvy. V prípade, že zhotoviteľ bezdôvodne odmietne stavenisko prevziať, môže objednávateľ jednostranne odstúpiť od zmluvy.

Do 3 pracovných dní od prevzatia staveniska zhotoviteľ predloží objednávateľovi na odsúhlasenie harmonogram realizácie predmetu zmluvy, ktorý objednávateľ odsúhlasí, alebo neodsúhlasí ak bude v rozpore s touto zmluvou v lehote 3 pracovných dní a zhotoviteľ je v takomto prípade povinný harmonogram prepracovať podľa pokynov objednávateľa a to najneskôr do 3 pracovných dní od jeho vrátenia zhotoviteľovi. Následne ho objednávateľ v lehote 3 pracovných dní posúdi a v prípade súhlasu s harmonogramom ho odsúhlasí. Ak ani druhý návrh harmonogram predložený zhotoviteľom nebude odsúhlasený, vypracuje ho objednávateľa a predloží ho zhotoviteľovi do 3 pracovných dní od predloženia návrhu zhotoviteľa a tento bude pre zhotoviteľa záväzný.

* 1. Miestom dodania predmetu zmluvy je na adrese: Robotnícka 2137, 017 01 Považská Bystrica.

3.4 Pod dodaním predmetu zmluvy sa rozumie jeho zhotovenie a zápisničné odovzdanie a prevzatie, vrátane odovzdania všetkých dokumentov súvisiacich s predmetom zmluvy. Zhotoviteľ písomne vyzve objednávateľa na fyzické a zápisničné prevzatie predmetu zmluvy minimálne 5 kalendárnych dní vopred.

3.5 Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bude mať vplyv na realizáciu predmetu zmluvy s dôsledkom omeškania alebo predĺženia času plnenia podľa bodov 3.1 a 3.2.

3.6 Objednávateľ bude oprávnený od zmluvy odstúpiť, ak bude zhotoviteľ v omeškaní s plnením predmetu zmluvy o viac ako 5 pracovných dní v porovnaní s odsúhlaseným harmonogramom realizácie predmetu zmluvy. Takéto omeškanie sa bude považovať za podstatné porušenie zmluvy a zhotoviteľovi vzniká nárok na úhradu len skutočne vynaložených nákladov odsúhlasených objednávateľom, znížených o výšku zmluvnej pokuty.

3.7 V prípade, že zhotoviteľ dokončí predmet zmluvy ešte pred termínom dohodnutým v bode 3.1 tohto článku tejto zmluvy, objednávateľ je povinný, po vzájomnej dohode, predmet zmluvy zápisnične prevziať.

**čl. IV**

**Cena za predmet zmluvy**

* 1. Cena za celý predmet zmluvy/diela špecifikovaný v čl. II tejto zmluvy je stanovená dohodou zmluvných strán vo výške

 cena bez DPH ....................................Euro

 slovom: ......................................................................................................

Uvedená cena je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov, iných platieb vyplývajúcich zo všeobecne záväzných právnych predpisov alebo naviac prác alebo znížením rozsahu prác požadovaných objednávateľom.

* 1. Cena zahŕňa všetky náklady zhotoviteľa potrebné k vykonaniu predmetu zmluvy, najmä kompletnú dodávku materiálu a stavebných prác, ako aj náklady na dopravu, odvoz stavebného odpadu na skládku a poplatok za uloženie stavebného odpadu na skládku, spracovanie dokumentácie skutočného vyhotovenia vyplývajúcej z dokumentácie diela, zabezpečenie dočasného dopravného značenia vrátane nákladov na vypracovanie projektu dočasného dopravného značenia, jeho odsúhlasenie a povolenie správcom komunikácií, splnenie povinností stavebníka vyplývajúce z držiavania legislatívy o minimálnych bezpečnostných a zdravotných požiadavkách na stavenisko.
	2. Podrobná špecifikácia ceny predmetu zmluvy je v Prílohu č. 2 k tejto zmluve.
	3. Pri úprave ceny v rozsahu bodu 4.1, pri naviac prácach alebo znížení rozsahu prác požadovaných objednávateľom, objednávateľ vykoná zápis v stavebnom denníku. Zhotoviteľ sa písomne vyjadrí k takto požadovaným naviac prácam alebo zníženiu rozsahu prác požadovaných objednávateľom.
	4. Zmluvné strany sa dohodli, že objednávateľ má právo znížiť cenu o hodnotu zmluvnej pokuty, uplatnenej objednávateľom voči zhotoviteľovi podľa čl. XI. Zhotoviteľ je v takom prípade povinný vystaviť faktúru, zníženú o uplatnenú zmluvnú pokutu.

**Čl. V**

**Platobné podmienky**

* 1. Zmluvné strany sa dohodli, že zhotoviteľ je oprávnený vystaviť faktúru za každých 30 kalendárnych dní realizácie predmetu zmluvy. Fakturovaná čiastka bude vecne a finančne zodpovedať objemu vykonaných prác a hodnote zabudovaného materiálu za obdobie 30 kalendárnych dní za ktoré bude vystavená faktúra.
	2. Nedeliteľnou súčasťou faktúry bude vyhotovovaný a stavebným dozorom odsúhlasený súpis vykonaných prác v takom rozsahu, ako je špecifikovaná cena predmetu zmluvy. Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne, pritom sa musí dodržiavať poradie položiek a označenie, ktoré je v súlade s oceneným výkazom výmer podľa zmluvy. Súčasťou je výkaz vykonaných množstiev, prípadne výkresy a iné doklady, ktoré sú potrebné pre preukázanie druhu a rozsahu práce. Zmeny a doplnky je potrebné vo faktúre zvýrazniť a uviesť oddelene.
	3. Zhotoviteľ predloží súpis vykonaných prác stavebnému dozoru na odsúhlasenie. Stavebný dozor súpis vykonaných prác odsúhlasí alebo vráti zhotoviteľovi na prepracovanie.
	4. DPH za predmet zmluvy (diela), vykonané stavebné práce budú fakturované tuzemským prenosom daňovej povinnosti v súlade s § 69 ods. j) zákona č. 222/2004 Z.z. v znení neskorších predpisov.
	5. Zhotoviteľom predložená faktúra ako daňový doklad, musí byť vyhotovená v súlade s  zákonom č. 222/2004 Z. z. o dani z pridanej hodnoty v znení neskorších predpisov. V opačnom prípade bude mať objednávateľ právo vrátiť ju zhotoviteľovi na doplnenie s tým, že prestane plynúť lehota splatnosti faktúry a nová lehota splatnosti začne plynúť doručením opravenej faktúry.
	6. Lehota splatnosti faktúry do 30 dní odo dňa jej doručenia do podateľne objednávateľa.

**Čl. VI**

**Stavenisko**

* 1. Zhotoviteľ v prípade staveniska bude postupovať v súlade s ustanoveniami stavebného zákona a vykonávacích predpisov, ktorými sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
	2. Zhotoviteľ vybuduje zariadenie staveniska, zabezpečí viditeľné označenie stavby, zabezpečí zriadenie ciest na príchod a príjazd na stavenisko a priestor na zariadenie staveniska a prístup k nemu.
	3. Prevádzkové, sociálne, prípadne aj výrobné zariadenia staveniska zabezpečuje zhotoviteľ. Úhrady za vybudovanie, prevádzkovanie, údržbu, likvidáciu a vypratanie zariadenia staveniska sú súčasťou ceny predmetu zmluvy.
	4. Zhotoviteľ zodpovedá za čistotu komunikácií, po ktorých dováža materiál a mechanizmy a za poriadok a bezpečnosť na stavbe. Prípadné škody z porušenia tejto povinnosti uhradí zhotoviteľ.
	5. Zhotoviteľ zabezpečí na svoje náklady stráženie staveniska a zabezpečí že na stavenisko nebudú vstupovať osoby ktoré na to nie sú oprávnené a zodpovedá za ochranu životného prostredia i okolitých priestorov. Na stavenisko môžu vstupovať iba oprávnení zamestnanci zhotoviteľa a objednávateľa.
	6. Zhotoviteľ sa zaväzuje zabezpečiť vo svojom mene a na vlastné náklady potrebné dočasné užívanie komunikácií.
	7. Zhotoviteľ uhradí počas výstavby všetky náklady na energie na stavbe, vrátane zabezpečenia ich dočasných prípojov a meračov. Konkrétne podmienky prevodu budú uvedené v zápise z odovzdania a prevzatia staveniska.
	8. Zhotoviteľ sa zaväzuje plniť povinnosti stavebníka vyplývajúce z platnej legislatívy o minimálnych bezpečnostných a zdravotných požiadavkách na stavenisko. Prípadné škody, ktoré vzniknú objednávateľovi zanedbaním povinností zhotoviteľa v tejto súvislosti, bude hradiť zhotoviteľ.

**Čl. VII**

**Stavebný denník**

* 1. Zhotoviteľ je povinný viesť stavebný denník, do ktorého bude zapisovať všetky skutočnosti rozhodujúce pre zhotovenie predmetu zmluvy, v zmysle čl. III tejto zmluvy. Ďalej je povinný v denných záznamoch zapisovať údaje o časovom postupe prác, ich akosti, zdôvodnenie odchýlok vykonaných prác od dokumentácie, údaje o počte zamestnancov, počte mechanizmov a množstve realizovaných druhov prác a poveternostné podmienky pričom teplota bude zaznamenávaná o 7.00 hod. Povinnosť viesť stavebný denník skončí dňom zápisničného odovzdania a prevzatia predmetu zmluvy.
	2. Funkciu stavbyvedúceho stavby určí zhotoviteľ pred odovzdaním a prevzatím staveniska a poverí ho vedením stavebného denníka.
	3. Objednávateľ poverí výkonom činnosti stavebného dozoru pred odovzdaním a prevzatím staveniska a tohto oznámi zhotoviteľovi ešte pred odovzdaním a prebratím staveniska.
	4. Stavebný denník sa musí nachádzať na stavbe a  musí byť vždy prístupný stavebnému dozoru a zástupcom objednávateľa a orgánom štátnej správy.
	5. Stavebný denník sa skladá z úvodných listov, z denných záznamov a príloh. Úvodné listy obsahujú:
		1. Základný list, v ktorom sú uvedené: názov a sídlo objednávateľa, projektanta, zhotoviteľa a zmeny týchto údajov.
		2. Identifikačné údaje stavby podľa dokumentácie.
		3. Prehľad zmlúv, vrátane ich dodatkov.
		4. Zoznam dokladov a úradných opatrení týkajúcich sa stavby, jej zmien a doplnkov.
		5. Prehľad skúšok každého druhu.
	6. Denné záznamy sa budú písať do knihy s očíslovanými listami, jednak pevnými a jednak perforovanými na dva oddeliteľné priepisy, pokiaľ sa strany nedohodnú na väčšom počte priepisov. Perforované listy sa číslujú zhodne s pevnými listami. Denné záznamy sa môžu písať aj na voľné listy s priepismi očíslovanými a dátumovanými zhodne s originálom.
	7. Prílohy - v denníku sa vyznačia doklady, ktoré sú v jednom vyhotovení (buď v prvopise, alebo odpise) a budú sa ukladať priamo na stavenisku. Ide najmä o:
		1. Osobitné výkresy dokumentácie a odchýlky od projektovej dokumentácie.
		2. Rozhodnutia kompetentných orgánov a organizácií.
		3. Priebežné záznamy o skúškach realizovaných zhotoviteľom na overenie kvality predmetu zmluvy.
	8. Zápisy do stavebného denníka bude čitateľne zapisovať a podpisovať stavbyvedúci vždy v ten deň, kedy boli práce vykonané alebo keď nastanú okolnosti, brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmú byť vynechané voľné miesta. Okrem stavbyvedúceho bude môcť do stavebného denníka vykonávať potrebné záznamy iba zástupca objednávateľa, stavebný dozor, alebo zhotoviteľ projektovej dokumentácie, alebo príslušné orgány štátnej správy.
	9. Pokiaľ stavbyvedúci nebude súhlasiť so zápisom, zástupca objednávateľa, alebo stavebný dozor, alebo zhotoviteľ projektovej dokumentácie, musí k tomuto zápisu zaujať svoje stanovisko, a to najneskôr do 3 pracovných dní. V prípade, že sa tak nestane, bude sa mať za to, že súhlasí so zápisom objednávateľa.
	10. Zhotoviteľ je povinný vyzvať stavebný dozor na kontrolu činností, ktoré budú ďalším postupom prác zakryté, a to písomne v stavebnom denníku 3 dni vopred a po predchádzajúcom overiteľnom upozornení stavebného dozoru. Ak zhotoviteľ nesplní uvedenú povinnosť, je povinný umožniť stavebnému dozoru vykonanie dodatočnej kontroly a znášať náklady s tým spojené. V prípade, ak sa stavebný dozor nedostaví na kontrolu, na ktorú bol riadne pozvaný, môže zhotoviteľ pokračovať v realizácii predmetu zmluvy.
	11. Zhotoviteľ je povinný zápisom v stavebnom denníku 3 pracovné dni vopred vyzvať stavebný dozor na účasť pri vykonávaní skúšok v súlade s dokumentáciou stavby a STN a EN. Ak sa stavebný dozor nedostaví v stanovenom termíne, je zhotoviteľ oprávnený vykonať skúšky bez jeho účasti. Zhotoviteľ je povinný v spolupráci s stavebným dozorom viesť podrobný technický záznam o vykonaných skúškach.
	12. Zápisy v stavebnom denníku obojstranne odsúhlasené stavbyvedúcim a stavebným dozorom sa nepovažujú za zmenu zmluvy. Zápisy, ktoré menia podmienky a rozsah predmetu zmluvy sú podkladom pre vypracovanie prípadných dodatkov k tejto zmluve.
	13. Zhotoviteľ je povinný najmenej raz do týždňa preukázateľne doručiť stavebnému dozoru priepis záznamov zo stavebného denníka. Ak stavebný dozor s obsahom záznamu nebude súhlasiť, je povinný preukázateľne doručiť svoje pripomienky zhotoviteľovi do 5 pracovných dní od doručenia záznamu, inak sa bude predpokladať, že s obsahom záznamu súhlasí.
	14. Zhotoviteľ je povinný uložiť druhý priepis denných záznamov oddelene od originálu tak, aby bol k dispozícii v prípade straty alebo zničenia originálu.

**Čl. VIII**

**Vykonanie a odovzdanie predmetu zmluvy**

* 1. Zhotovenie bude realizovať stavebné práce a ostatné súvisiace práce za plnej prevádzky objednávateľa a zhotoviteľ nemôže obmedziť výkon výrobnej a ostatnej činnosti objednávateľa.
	2. Zhotoviteľ je povinný zabudovať materiály, stavebné diely a výrobky I. triedy kvality, ktoré musia byť v súlade s požiadavkami na materiály, stavebné diely a parametre výrobkov uvedených v projektovej dokumentácii a vo výkazoch výmer, ako aj so zákonom č. 133/2013 Z. z. o stavebných výrobkoch a o zmene a doplnení niektorých zákonov, pričom musí garantovať predpísanú dobu záruky.
	3. Zhotoviteľ je povinný pred zabudovaním materiálov, stavebných dielov, výrobkov a technologických zariadení (ďalej len „materiály“) odovzdať certifikáty všetkých takýchto materiálov, a ostatnú príslušnú platnú dokumentáciu a doklady vydané oprávnenými inštitúciami alebo oprávnenými osobami o potvrdení súladu tohto materiálu s ostatnými požiadavkami zmluvy v slovenskom jazyku alebo úradne preložené, Objednávateľovi na schválenie, a to najmenej 14 kalendárnych dní pred plánovanou objednávkou alebo nákupom týchto materiálov. Zhotoviteľ je povinný najneskôr do 15 kalendárnych dní od prevzatia staveniska predložiť Objednávateľovi na odsúhlasenie vzorky všetkých materiálov ovplyvňujúcich vzhľad alebo funkčnosť predmetu zmluvy, ktoré plánuje zabudovať do predmetu zmluvy (ďalej len „materiály na schválenie“).
	4. Zhotoviteľ nemôže predkladať vzorky materiálov na schválenie, ktoré nie sú v súlade so zmluvou a projektovou dokumentáciou. V prípade, že zhotoviteľ predloží vzorky, ktoré nevyhovujú požiadavkám zmluvy, objednávateľ má právo odmietnuť akúkoľvek takúto vzorku. Objednávateľ má právo odmietnuť predložené vzorky aj z estetických dôvodov. V prípade, že objednávateľ odmietne vzorku materiálu na schválenie, zhotoviteľ je povinný predložiť objednávateľovi novú vzorku do 7 kalendárnych dní. Riziko, výdavky a zodpovednosť za prípadné zamietnutia vzoriek objednávateľom znáša zhotoviteľ. V prípade omeškania zhotoviteľa s predložením novej vzorky má objednávateľ právo na zmluvnú pokutu vo výške 0,05% zo zmluvnej ceny diela za každý deň omeškania alebo odstúpiť od tejto zmluvy.
	5. Objednávateľ sa k predloženým vzorkám písomne vyjadrí do 7 kalendárnych dní. V prípade súladu vzoriek so zmluvou vzorky odsúhlasí, v opačnom prípade ich zamietne.
	6. Materiál na schválenie, ktorý nebol vopred písomne schválený objednávateľom alebo bez certifikátov zhody, resp. ktorý nezodpovedá zmluvným podmienkam, nie je zhotoviteľ oprávnený zabudovať. V opačnom prípade má objednávateľ právo takýto materiál neprevziať alebo uplatniť zmluvnú pokutu vo výške 5 000,- Eur za každý materiál na schválenie alebo nariadiť zhotoviteľovi takto zabudovaný materiál na schválenie odstrániť a nahradiť objednávateľom určeným alebo odstúpiť od tejto zmluvy. To platí aj v prípade, ak zhotoviteľ zabuduje materiál v rozpore so schválenou vzorkou. Z týchto titulov vzniknuté škody znáša zhotoviteľ. Objednávateľ môže stanoviť termín na odstránenie tohto materiálu primeraný jeho rozsahu, ktorého nedodržanie môže byť dôvodom na odstúpenie od zmluvy zo strany objednávateľa.
	7. Nakladanie s odpadmi je zhotoviteľ povinný realizovať v zmysle príslušných právnych predpisov upravujúcich nakladanie s odpadmi, t. j. vrátane dokladovania o naložení s odpadom. Náklady na odstránenie odpadu sú zahrnuté v cene za predmet zmluvy. V prípade, že zo strany správneho orgánu dôjde k udeleniu pokuty, alebo inej sankcie voči objednávateľovi, z dôvodu pochybenia na strane zhotoviteľa pri plnení zmluvy, túto znáša a uhradí v určenej lehote zhotoviteľ.
	8. Zhotoviteľ vyhlasuje, že sa v plnom rozsahu oboznámil s rozsahom a povahou predmetu zmluvy, že sú mu známe technické, kvalitatívne a iné podmienky potrebné k realizácii predmetu zmluvy a že disponuje takými kapacitami a odbornými znalosťami, ktoré sú k zhotoveniu predmetu zmluvy potrebné.
	9. Zhotoviteľ potvrdzuje, že rešpektuje požiadavku objednávateľa, aby počas výstavby neprišlo k obmedzeniu užívania okolitých nehnuteľností, resp. obmedzenie bude skrátené na nevyhnutný rozsah. Zhotoviteľ na stavenisku počas trvania stavebných prác zabezpečí čistotu a poriadok. V prípade nesplnenia týchto požiadaviek môže objednávateľ na náklady zhotoviteľa zabezpečiť poriadok a vzniknuté náklady odúčtovať z fakturácie zhotoviteľa.
	10. Zhotoviteľ sa zaväzuje:
* Viesť prostredníctvom ním poverenej osoby stavebný denník, do ktorého bude zapisovať všetky skutočnosti rozhodujúce pre stavebné práce.
* Dodržiavať pokyny dané objednávateľom, stavebným dozorom počas plnenia predmetu zmluvy.
* Dodržať predpísané parametre predmetu zmluvy, uvedené v dokumentácii k predmetu zmluvy.
* Označiť stavbu na viditeľnom mieste, v súlade s o územnom plánovaní a stavebnom poriadku (stavebný zákon) a stavebným povolením.
	1. Zhotoviteľ splní svoju povinnosť realizovať predmet zmluvy, v rozsahu podľa bodu čl. II., jeho riadnym dokončením a zápisničným odovzdaním.
	2. Objednávateľ má počas realizácie predmetu zmluvy právo kontrolovať vykonávanie prác a priebežne zhotoviteľa upozorniť na prípadné vady s požiadavkou ich odstránenia v primeranej lehote.
	3. Zhotoviteľ bez zbytočného odkladu upozorní stavebný dozor na nevhodnú povahu alebo vady vecí, podkladov alebo pokynov, daných mu objednávateľom na zhotovenie diela. V prípade prerušenia prác z tohto dôvodu nebude zhotoviteľ v omeškaní.
	4. Nebezpečenstvo škody na predmete zmluvy, ako aj na veciach a materiáloch, potrebných na zhotovenie predmetu zmluvy, bude znášať zhotoviteľ až do času zápisničného prevzatia predmetu zmluvy objednávateľom.
	5. Zhotoviteľ je povinný pred realizáciou predmetu zmluvy zabezpečiť vytýčenie všetkých inžinierskych sietí.

9.16

* 1. Zhotoviteľ sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov o bezpečnosti práce a technických zariadení pri stavebných prácach ako aj súvisiacich predpisov upravujúcich bezpečnosť a ochranu zdravia pri práci a na stavenisku a požiarnu ochranu.
	2. Zhotoviteľ je povinný pri realizácii predmetu zmluvy dbať na to, aby nedošlo vplyvom jeho činnosti k poškodeniu susedných nehnuteľností. Prípadné škody, ktoré by vznikli zanedbaním jeho povinností, bude hradiť zhotoviteľ. V prípade, že zo strany vlastníkov, správcov alebo nájomcov susedných nehnuteľností dôjde k udeleniu pokuty, alebo inej sankcie voči objednávateľovi, z dôvodu pochybenia na strane zhotoviteľa, túto znáša a uhradí v určenej lehote zhotoviteľ.
	3. Zhotoviteľ zodpovedá za to, že vedením uskutočňovania stavby poveril odborne spôsobilú osobu – stavbyvedúceho. Zodpovedá taktiež za bezpečnosť práce, ochranu zdravia zamestnancov, bezpečnosť technických zariadení pri stavebných prácach, za dodržiavanie všeobecne záväzných právnych predpisov EU a SR, týkajúcich sa činností pri vykonávaní predmetu zmluvy a ochrany životného prostredia. Pokiaľ porušením tejto povinnosti zhotoviteľa vznikne škoda v priestoroch staveniska alebo v jeho obvode, náklady spojené s odstránením tejto škody bude znášať zhotoviteľ.
	4. Ak bude v súvislosti s realizáciou predmetu zmluvy potrebné umiestnenie alebo premiestnenie dopravného značenia, presmerovanie dopravy a s tým súvisiace vypracovanie projektu a vykonanie inžinierskej činnosti, obstará ho zhotoviteľ za úhradu kalkulovanú v rámci ceny. Prípadné škody, ktoré by vznikli zanedbaním povinností zhotoviteľa v tejto súvislosti, bude hradiť zhotoviteľ. V prípade, že zo strany vlastníkov, správcov alebo nájomcov komunikácií alebo iných oprávnených osôb dôjde k udeleniu pokuty, alebo inej sankcie, resp. iného oprávnenému nároku voči objednávateľovi, z dôvodu pochybenia na strane zhotoviteľa, túto znáša a uhradí v určenej lehote zhotoviteľ.
	5. V prípade, že zo strany vlastníkov, správcov, užívateľov alebo nájomcov podzemných aj nadzemných inžinierskych sietí resp. iných oprávnených osôb dôjde k udeleniu pokuty, alebo inej sankcie, resp. oprávnenému nároku voči objednávateľovi, z dôvodu pochybenia na strane zhotoviteľa, túto znáša a uhradí v určenej lehote zhotoviteľ.
	6. Zhotoviteľ je povinný zúčastňovať sa pracovných porád a kontrol na stavbe, ktoré bude v priebehu realizácie predmetu zmluvy zvolávať objednávateľ. Týchto pracovných porád a kontrol sa musí zúčastňovať stavbyvedúci. V prípade, že sa stavbyvedúci nemôže zúčastniť, môže ho zastúpiť výlučne štatutárny orgán zhotoviteľa (resp. fyzická osoba podnikateľ osobne), ak sa zmluvné strany nedohodnú inak. V opačnom prípade môže objednávateľ odložiť kontrolný deň na iný termín tak, aby bola za zhotoviteľa zabezpečená účasť niektorej z uvedených osôb. Zhotoviteľ je na tento účel povinný v dostatočnom časovom predstihu, minimálne však 1 pracovný deň vopred, informovať objednávateľa o prípadnej neúčasti na a jej dôvodoch, ktoré musia byť opodstatnené a teda objektívne nezlučiteľné so zabezpečením účasti na pracovnej porade alebo kontrole na stavbe. K zápisom z kontrolných dní je oprávnený sa vyjadrovať a tieto podpisovať stavbyvedúci, alebo štatutárny orgán resp. fyzická osoba podnikateľ osobne, ak sa na kontrolnom dni zúčastnil. V prípade, že sa k zápisu do 3 pracovných dní od doručenia (aj mailovou formou) stavbyvedúci (resp. štatutárny orgán, resp. fyzická osoba podnikateľ osobne) nevyjadrí, bude sa uvedené považovať za vyjadrenie súhlasu so zápisom. Termín konania pracovných porád a kontrol na stavbe oznámi objednávateľ zhotoviteľovi minimálne 3 pracovné dni vopred.
	7. Zhotoviteľ splní svoju povinnosť vykonať predmet zmluvy jeho riadnym dokončením. Podmienkou odovzdania a prevzatia predmetu zmluvy je úspešné vykonanie všetkých skúšok, predpísaných osobitnými predpismi, záväznými normami a odsúhlasenou projektovou dokumentáciou. Nesplnenie tejto podmienky ku dňu termínu dodania predmetu zmluvy podľa čl. III bude znamenať, že je zhotoviteľ v omeškaní s dodaním predmetu zmluvy.
	8. Zhotoviteľ zápisnične odovzdá predmet zmluvy objednávateľovi a objednávateľ ukončený predmet zmluvy prevezme, ak sa nevyskytnú také vady, ktoré budú brániť riadnemu užívaniu predmetu zmluvy.
	9. Pripravenosť na odovzdanie predmetu zmluvy bude zhotoviteľ povinný objednávateľovi oznámiť písomne doporučeným listom najneskôr 5 kalendárnych dní vopred alebo zápisom z kontrolného dňa.
	10. Objednávateľ prizve na preberacie konanie zhotoviteľa dokumentácie a ostatných dotknutých účastníkov.
	11. Zhotoviteľ bude povinný pri odovzdaní predmetu zmluvy usporiadať stroje, výrobné zariadenia, zvyšný materiál a odpady na stavenisku tak, aby bolo možné predmet zmluvy riadne prevziať a používať.
	12. Zhotoviteľ splní svoju povinnosť realizovať predmet zmluvy, v rozsahu podľa bodu čl. II., jeho riadnym dokončením a zápisničným odovzdaním.
	13. Pre odovzdanie predmetu zmluvy je dohodnutý nasledujúci postup:
		1. Zmluvné strany vyhotovia zápis o odovzdaní a prevzatí predmetu zmluvy podpísaný oprávnenými osobami. Zápis bude obsahovať najmä základné údaje dokončeného predmetu zmluvy, súpis zistených drobných vád a nedorobkov, ktorých charakter nebude brániť užívaniu predmetu zmluvy, dohodu o opatreniach a lehotách na ich odstránenie, prípadne dohodu o iných právach zo zodpovednosti za vady. Zhotoviteľ bude povinný nedorobky a vady odstrániť bezplatne v dohodnutej lehote.
		2. Súčasťou zápisu bude:
			1. dokumentácia skutočného vyhotovenia – 2x,
			2. pasporty, záručné listy a návody na obsluhu v slovenskom jazyku,
			3. zápisnice a osvedčenia o vykonaných skúškach použitých materiálov,
			4. stavebné denníky,
			5. certifikáty a atesty,
			6. správy o vykonaných odborných skúškach a odborných prehliadkach a skúškach,
			7. doklad o uložení odpadu na skládku.
		3. Ak objednávateľ odmietne podpísať zápis o odovzdaní a prevzatí, spíšu zmluvné strany zápis, v ktorom uvedú svoje stanoviská a ich odôvodnenie.
		4. Pri preberaní predmetu zmluvy zistené drobné nedorobky a nedostatky, ktorých charakter nebude brániť užívaniu predmetu zmluvy, nebudú dôvodom neprevzatia hotového predmetu zmluvy objednávateľom.
	14. Bez predchádzajúcej dohody zmluvných strán nesmie objednávateľ, resp. užívateľ užívať predmet zmluvy, resp. jeho komponenty, ktoré neboli odovzdané a prevzaté. Za neoprávnené užívanie sa nebude považovať prípad, keď objednávateľ, alebo jeho zmluvný partner bude vykonávať na neprevzatej dodávke práce podľa dokumentácie, alebo komplexné skúšky zabudovaných a namontovaných technologických zariadení.
	15. Zhotoviteľ nezodpovedá za škody, ktoré vzniknú pri predčasnom užívaní stavby spôsobené objednávateľom. Zhotoviteľ ich na základe vzájomnej dohody a dodatku k zmluve odstráni na náklady objednávateľa.
	16. Zhotoviteľ odstráni zariadenie staveniska a upraví stavenisko do 5 dní po odovzdaní a prevzatí predmetu zmluvy.

**Čl. IX**

**Záručná doba a zodpovednosť za vady predmetu zmluvy**

* 1. Zhotoviteľ zodpovedá za to, že predmet zmluvy je zhotovený podľa dokumentácie a podmienok zmluvy a že počas celej záručnej doby bude mať vlastnosti, dohodnuté v zmluve.
	2. Zhotoviteľ zodpovedá za vady predmetu zmluvy v zmysle § 560 a nasl. Obchodného zákonníka. Zhotoviteľ preberie záruku za akosť predmetu zmluvy v zmysle § 563 ods. 2, resp. § 429 až 431 Obchodného zákonníka. Predmet zmluvy bude počas záručnej doby spôsobilý na zmluvný účel a zachová si počas tejto lehoty dohodnuté vlastnosti.
	3. Zhotoviteľ nezodpovedá za vady predmetu zmluvy, ktoré boli spôsobené použitím vecí, poskytnutých objednávateľom a zhotoviteľ, ani pri vynaložení odbornej starostlivosti nevhodnosť týchto vecí nemohol zistiť alebo na ne objednávateľa upozornil a objednávateľ na ich použití písomne trval. Zhotoviteľ tiež nezodpovedá za vady, spôsobené dodržiavaním nevhodných pokynov daných objednávateľom, ak zhotoviteľ na nevhodnosť týchto pokynov upozornil a objednávateľ na ich dodržaní písomne trval alebo ak zhotoviteľ túto nevhodnosť nemohol zistiť.
	4. Záručná doba zhotoveného predmetu zmluvy je 60 mesiacov a začína plynúť okamihom prebratia predmetu zmluvy.
	5. Záruka sa vzťahuje na predmet zmluvy za predpokladu riadnej starostlivosti a údržby predmetu zmluvy objednávateľom. Záruka sa nevzťahuje na prípady násilného poškodenia predmetu zmluvy, resp. poškodenia živelnou pohromou.
	6. Zhotoviteľ sa zaväzuje začať s odstraňovaním prípadných vád predmetu zmluvy bezodkladne od uplatnenia oprávnenej písomnej reklamácie objednávateľa a vady odstráni v čo najkratšom technicky možnom čase, najneskôr do 72 hodín od jej nahlásenia. Termín odstránenia vád sa dohodne písomnou formou. Ak bude vada predmetu zmluvy neopraviteľná, zhotoviteľ sa zaväzuje do 5 dní od zistenia tejto skutočnosti predložiť návrh náhrady predmetu plnenia na odsúhlasenie objednávateľovi. Odstraňovanie záručných vád je bezplatné.
	7. Objednávateľ je povinný umožniť zhotoviteľovi prístup do priestorov, kde sa budú vady počas záručnej doby odstraňovať.
	8. Objednávateľ má právo zabezpečiť odstránenie vád inou organizáciou na náklady zhotoviteľa len v prípade vzájomnej dohody so zhotoviteľom, alebo ak zhotoviteľ v dohodnutom termíne vady neodstráni.
	9. Ak sa preukáže, že vada bola spôsobená nevhodným užívaním predmetu zmluvy, je objednávateľ povinný uhradiť zhotoviteľovi všetky náklady, vzniknuté v súvislosti s odstránením vady.
	10. Všetky atesty, certifikáty, skúšky, revízie a osvedčenia materiálov a dodávok si zabezpečuje na vlastné náklady zhotoviteľ.

**Čl. X**

**Zmluvné pokuty a úroky z omeškania**

* 1. V prípade omeškania zhotoviteľa s plnením predmetu zmluvy v dohodnutom termíne, si môže objednávateľ uplatniť nárok na zmluvnú pokutu vo výške 0,05 % zo zmluvnej ceny za každý deň omeškania, ak sa zmluvné strany nedohodnú inak.
	2. V prípade omeškania zhotoviteľa s odstránením prípadných vád a nedorobkov zistených pri prevzatí predmetu zmluvy a vád zistených počas záručnej doby, objednávateľ si môže uplatniť zmluvnú pokutu vo výške 100,- € za každý deň omeškania a za každú vadu, ak sa zmluvné strany nedohodnú inak.
	3. V prípade omeškania zhotoviteľa s odstránením zariadenia staveniska si môže objednávateľ uplatniť nárok na zmluvnú pokutu vo výške 500,- € za každý deň omeškania, ak sa zmluvné strany nedohodnú inak.
	4. V prípade omeškania objednávateľa s úhradou faktúry v dohodnutej lehote, si zhotoviteľ môže uplatniť úrok z omeškania vo výške 0,05 % z dlžnej sumy za každý deň omeškania, ak sa zmluvné strany nedohodnú inak.
	5. Uhradením zmluvnej pokuty zhotoviteľom, nezanikne nárok objednávateľa na náhradu škody, ktorá prevyšuje výšku zmluvnej pokuty.

**Čl. XI**

**Osobitné ustanovenia**

* 1. Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto zmluvy.
	2. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane má druhá zmluvná strana nárok na náhradu vzniknutej škody.
	3. Zhotoviteľ je povinný vykonať opatrenia aby nedošlo počas stavby k poškodeniu alebo zničeniu ostatného majetku objednávateľa odovzdaného pri odovzdaní staveniska, resp. miesta kde sa bude dielo vykonávať. V prípade ak takáto škoda vznikne všetky náklady znáša zhotoviteľ.
	4. Pokiaľ zhotoviteľ spôsobí svojou činnosťou škodu tretím osobám, je povinný túto škodu odstrániť a uhradiť na vlastné náklady.
	5. Zhotoviteľ sa zaväzuje predložiť objednávateľovi elektronickú verziu podrobného rozpočtu (vo formáte MS Excel) najneskôr do 3 pracovných dní od nadobudnutia platnosti a účinnosti tejto zmluvy, a predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy.
	6. Zmluvné strany sa zaväzujú ihneď písomne oznámiť druhej strane závažné skutočnosti, ktoré nastali po podpise zmluvy a súvisia s predmetom zmluvy.
	7. Ak objednávateľ, alebo príslušný orgán štátnej správy dá zhotoviteľovi písomný príkaz na dočasné zastavenie všetkých činností súvisiacich s plnením predmetu zmluvy, zhotoviteľ je povinný tento príkaz rešpektovať a uschovať všetky dodávky potrebné na plnenie záväzku.
	8. Príkazom na dočasné zastavenie realizácie predmetu zmluvy prestane plynúť lehota na splnenie povinností podľa čl. III. Ak bol príkaz na zastavenie realizácie predmetu zmluvy daný v súvislosti s nesprávnym postupom zhotoviteľa, lehota na splnenie povinností podľa čl. III. bude plynúť.
	9. Ak dočasné zastavenie realizácie predmetu zmluvy bude trvať dlhšie ako 10 pracovných dní, alebo ak už uplynul pôvodne dohodnutý čas plnenia, záväzok zanikne, ak sa zmluvné strany nedohodnú inak.
	10. V prípade vzniku škody porušením povinností vyplývajúcich zo zmluvy budú zmluvné strany postupovať v súlade s príslušnými ustanoveniami Obchodného zákonníka.
	11. Zmluvné strany sa dohodli, že ktorákoľvek z nich bude oprávnená odstúpiť od zmluvy v prípade, že druhá strana podstatne poruší podmienky v nej zakotvené. Za podstatné porušenie sa považuje nedodržiavanie zmluvne dohodnutých termínov, nespolupôsobenie zmluvných strán v zmysle dohodnutých podmienok zmluvy, ako aj prípadne neodborný a preukázateľne nekvalitný postup zhotoviteľa pri zhotovovaní predmetu zmluvy, na ktorý bude zhotoviteľ opakovane písomne upozornený zástupcom objednávateľa. Na účely tohto ustanovenia sa pojmom „opakovane“ myslí 2 x a viackrát.
	12. V prípade odstúpenia zhotoviteľa od zmluvy je tento povinný zaplatiť objednávateľovi náklady spojené so zabezpečením konzervácie rozpracovaného predmetu zmluvy, ak je nutná, jeho stráženie a ostatné súvisiace náklady. Objednávateľ je povinný, v prípade jeho odstúpenia od zmluvy, nahradiť zhotoviteľovi vynaložené náklady spojené so začatím a realizáciou predmetu zmluvy podľa stavu rozpracovanosti predmetu zmluvy. Nárok na náhradu škody oprávnenej zmluvnej strany, ktorej vznikla škoda v dôsledku porušenia zmluvy druhou stranou, nie je týmto dotknutý.
	13. Zhotoviteľ sa zaväzuje strpieť výkon kontroly/auditu/overovania súvisiaceho s dodávanými prácami kedykoľvek počas platnosti a účinnosti Zmluvy o NFP, a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

* + 1. Poskytovateľ a ním poverené osoby,
		2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
		3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
		4. Orgán auditu, jeho spolupracujúce orgány a osoby poverené na výkon kontroly/auditu,
		5. Splnomocnení zástupcovia Európskej Komisie a Európskeho dvora audítorov,
		6. Orgán zabezpečujúci ochranu finančných záujmov EÚ,
		7. Osoby prizvané orgánmi uvedenými v písm. 12.14.1 až 12.14.6 v súlade s príslušnými právnymi predpismi SR a EÚ.
	1. Zhotoviteľ sa zaväzuje, že poskytne potrebnú súčinnosť objednávateľovi a orgánom vykonávajúcim kontrolné procedúry a to v rozsahu potrebnom na realizáciu kontrolných procedúr realizácie predmetu zmluvy a poskytne potrebné súčinnosť objednávateľovi a orgánom vykonávajúcim kontrolné procedúry realizácie predmetu zmluvy aj pri kontrolných procedúrach súvisiacich so schválením "Žiadosti o platbu" podľa Zmluvy o poskytnutí nenávratného finančného príspevku, ktorého je objednávateľ prijímateľom.
	2. Zhotoviteľ sa zaväzuje, ak výstupom kontrolných procedúr realizácie predmetu zmluvy, alebo kontrolných procedúr súvisiacich so schválením "Žiadosti o platbu" bude požiadavka na opravu faktúr vystavených zhotoviteľom, tieto zhotoviteľ v plnom rozsahu akceptuje a v súlade s požiadavkou vykoná opravy faktúry a opravenú verziu doručí objednávateľovi do 5 pracovných dní od doručenia požiadavky objednávateľa na opravu faktúry zhotoviteľovi. V prípade, že na základe administratívnej kontroly postupu obstarávania, alebo realizácie predmetu zmluvy Poskytovateľom nenávratného finančného príspevku objednávateľovi nie je možné uznať výdavky vyplývajúce z tohto postupu obstarávania alebo realizácie predmetu zmluvy za oprávnené v dôsledku pochybenia zhotoviteľa pri dodaní predmetu zmluvy je tieto výdavky znášať zhotoviteľ.
	3. Zhotoviteľ určuje nasledovných subdodávateľov, ktorých bude využívať pri plnení tejto zmluvy
* Obchodné meno:
* Sídlo/ miesto podnikania:
* IČO:
* Osoba oprávnená konať za subdodávateľa v rozsahu meno, priezvisko, adresa pobytu a dátum narodenia :

(uchádzač použije toľko krát koľko uvádza subdodávateľov)

* 1. Zhotoviteľ zaviazaný z tejto zmluvy je povinný počas jej platnosti oznamovať objednávateľovi akúkoľvek zmenu údajov v rozsahu uvedenom v ods. 11.16 tohto článku zmluvy, a to písomnou formou najneskôr do 15 dní odo dňa uskutočnenia zmeny.
	2. Zmena subdodávateľa/ov uvedeného v ods.11.16 tohto článku zmluvy za iného subdodávateľa/ov je možná len na základe písomného schválenia zo strany objednávateľa. Zhotoviteľ je povinný uviesť vo svojom návrhu na zmenu subdodávateľa/ov všetky údaje v zmysle ods. 11.16 tohto článku zmluvy. Subdodávateľ/subdodávatelia, ktorého/ých navrhuje zhotoviteľ na plnenie tejto zmluvy musí/ia byť zapísaný v registri partnerov verejného sektora podľa osobitného predpisu - Zákon 315/2016 Z.z. o registri partnerov verejného sektora a o zmene a doplnení niektorých zákonov, ktorí majú povinnosť zapisovať sa do registra partnerov verejného sektora.

## Čl. XII

**Skončenie zmluvy**

* 1. Zmluvný vzťah založený touto zmluvou možno skončiť písomnou dohodou zmluvných strán alebo odstúpením od tejto zmluvy podľa bodov 12.2 až 12.6 tohto článku.
	2. Zmluvné strany sa dohodli, že ktorákoľvek z nich bude oprávnená odstúpiť od zmluvy v prípade, že druhá strana podstatne poruší podmienky v nej zakotvené. Za podstatné porušenie sa považuje nedodržiavanie zmluvne dohodnutých termínov, nespolupôsobenie zmluvných strán v zmysle dohodnutých podmienok zmluvy, ako aj prípadne neodborný a preukázateľne nekvalitný postup zhotoviteľa pri zhotovovaní predmetu zmluvy, na ktorý bude zhotoviteľ opakovane písomne upozornený zástupcom objednávateľa. Na účely tohto ustanovenia sa pojmom „opakovane“ myslí 2 x a viackrát.
	3. Zmluvné strany sa dohodli, že objednávateľ je oprávnený odstúpiť od tejto zmluvy aj z nasledovných dôvodov:
1. bude v zmysle príslušných právnych predpisov vyhlásený na majetok zhotoviteľa konkurz alebo ak bude povolená reštrukturalizácia alebo ak vznikne reálna hrozba oprávneného konkurzu na majetok zhotoviteľa alebo oprávnená hrozba reštrukturalizácie, a to z dôvodu existencie zákonných podmienok pre začatie konkurzného konania alebo konania o povolení reštrukturalizácie podľa účinnej právnej úpravy, alebo
2. sa zhotoviteľ dostane do likvidácie alebo
3. nastane skutočnosť odstúpenia alebo zrušenia Zmluvy o poskytnutí nenávratného finančného príspevku na predmet tejto zmluvy.
	1. Zmluvné strany sa dohodli, že zhotoviteľ je oprávnený odstúpiť od tejto zmluvy aj z nasledovných dôvodov:
4. bude v zmysle príslušných právnych predpisov vyhlásený na majetok objednávateľa konkurz alebo ak bude povolená reštrukturalizácia alebo ak vznikne reálna hrozba oprávneného konkurzu na majetok objednávateľa alebo oprávnená hrozba reštrukturalizácie, a to z dôvodu existencie zákonných podmienok pre začatie konkurzného konania alebo konania o povolení reštrukturalizácie podľa účinnej právnej úpravy, alebo
5. sa objednávateľ dostane do likvidácie.
	1. Odstúpe­nie od tejto zmluvy musí mať písomnú for­mu, musí byť doručené dru­hej zmluvnej strane a musí v ňom byť uvedený kon­krétny dôvod odstúpe­nia, inak je neplatné. Odstú­pením od zmluvy sa zmluva neruší od počiatku, ale až odo dňa doručenia odstúpenia druhej zmluvnej strane.
	2. Odstúpením od tejto zmluvy nezanikajú ustanovenia o zmluvnej pokute, o náhrade škody, o zodpovednosti za vady tej časti diela, ktorá bola do dňa zániku tejto zmluvy vykonaná a iné ustanovenia, ktoré podľa vôle zmluvných strán alebo vzhľadom na svoju povahu majú pretrvať aj po zániku Zmluvy.

**Čl. XIII**

**Záverečné ustanovenia**

* 1. Zmluva nadobúda platnosť a účinnosť dňom podpisom obidvoma zmluvnými stranami.
	2. Pokiaľ nie v zmluve dohodnuté inak, riadia sa právne vzťahy z nej vyplývajúce príslušnými ustanoveniami Obchodného zákonníka a súvisiacimi právnymi predpismi platnými v Slovenskej republike.
	3. Zmluvu je možné meniť alebo dopĺňať iba formou písomných dodatkov, ktoré budú neoddeliteľnou súčasťou zmluvy.
	4. Zmluva je vyhotovená v šiestich rovnopisoch, štyri pre objednávateľa a dva pre zhotoviteľa.
	5. Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a na znak súhlasu ju vlastnoručne podpísali.
	6. Neoddeliteľnou súčasťou zmluvy sú:
* Príloha č . 1 – Projektová dokumentácia – „POVAŽSKÁ BYSTRICA – VÝROBNÁ HALA s.č. 2137 – OPRAVA STRECHY“ – autor : PROJART SPOL. S R.O. – PROJEKTOVÁ A INŽINIERSKA kancelária – Ing. Martina Mičiaková, Ing. Ján Lagiň
* Príloha č. 2 – Ocenený výkaz výmer

Za objednávateľa: Za zhotoviteľa:

V Považská Bystrica, dňa...................... V ..........................................., dňa..................

............................................................. ...................................................................

Pavel Domanický, konateľ

Príloha č . 1

Projektová dokumentácia

* názov stavby - „POVAŽSKÁ BYSTRICA – VÝROBNÁ HALA s.č. 2137 – OPRAVA STRECHY“

– autor : PROJART SPOL. S R.O. – PROJEKTOVÁ A INŽINIERSKA kancelária

Ing. Martina Mičiaková, Ing. Ján Lagiň

Za objednávateľa: Za zhotoviteľa:

V Považská Bystrica, dňa...................... V ..........................................., dňa..................

............................................................. ...................................................................

Pavel Domanický, konateľ

Príloha č . 2

Ocenený výkaz výmer

Za objednávateľa: Za zhotoviteľa:

V Považská Bystrica, dňa...................... V ..........................................., dňa..................

............................................................. ...................................................................

Pavel Domanický, konateľ